CELEX: 32011D0881
Language: hu
Date: 2011-12-21 00:00:00
Title: 2011/881/EU: A Bizottság végrehajtási határozata ( 2011. december 21. ) a mézelőméh-kolóniák fogyásáról szóló önkéntes felügyeleti tanulmányokat támogató finanszírozási határozat elfogadásáról (az értesítés a C(2011) 9597. számú dokumentummal történt)

23.12.2011   
            
            
               HU
            
            
               Az Európai Unió Hivatalos Lapja
            
            
               L 343/119
            
         A BIZOTTSÁG VÉGREHAJTÁSI HATÁROZATA
   (2011. december 21.)
   a mézelőméh-kolóniák fogyásáról szóló önkéntes felügyeleti tanulmányokat támogató finanszírozási határozat elfogadásáról
   (az értesítés a C(2011) 9597. számú dokumentummal történt)
   (2011/881/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 22–24. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 75. cikke (2) bekezdésére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (3) (a továbbiakban: végrehajtási szabályok) és különösen annak 90. cikkére,
   mivel:
   
               (1)
            
            
               A 2009/470/EK határozat megállapítja az állat-egészségügyi kiadásokhoz nyújtott közösségi pénzügyi hozzájárulásra irányadó eljárásokat.
            
         
               (2)
            
            
               A 2009/470/EK határozat 22. cikke előírja, hogy a Közösség segítséget nyújthat a tagállamoknak a Közösség állat-egészségügyi jogszabályainak a továbbfejlesztéséhez szükséges technikai és tudományos intézkedések végrehajtásában.
            
         
               (3)
            
            
               Az Európai Parlamentnek és a Tanácsnak címzett, a méhek egészségi állapotáról szóló bizottsági közlemény (4) áttekintést nyújt az EU-ban a méhek egészségéről már meghozott és folyamatban lévő bizottsági intézkedésekről. A közlemény elsősorban a méhek elhullásának a problémájával foglalkozik. A világ és az EU több országában számoltak be a méhek elhullásáról.
            
         
               (4)
            
            
               2009-ben az EFSA „A méhek pusztulása és felügyelete Európában” című projektje azt a következtetést vonta le, hogy a felügyeleti rendszerek az EU-ban általánosságban gyengék, valamint tagállami szinten nincs elég adat, uniós szinten pedig nem állnak rendelkezésre összehasonlítható adatok.
            
         
               (5)
            
            
               A Bizottság által javasolt főbb intézkedések a méhek egészségéért felelős uniós referencialaboratórium kijelölése és a mézelőméh-kolóniák fogyásáról felügyeleti tanulmányok készítése, amelyet technikailag az uniós referencialaboratórium támogat, és a Bizottság társfinanszíroz.
            
         
               (6)
            
            
               Az első lépés már megtörtént, ugyanis a 87/2011/EU bizottsági rendelet (5) kijelölte az uniós referencialaboratóriumot, amely 2011. április 1-jétől működik (ANSES – Sophia Antipolis – FR).
            
         
               (7)
            
            
               A Bizottság kérésére a méhek egészségéért felelős uniós referencialaboratórium technikai dokumentumot készített „Basis for a pilot surveillance project on honey bee colony losses” (A mézelő méhek fogyásáról szóló kísérleti felügyeleti projekt alapja, elérhető: http://ec.europa.eu/food/animal/liveanimals/bees/bee_health_en.htm) címmel, amely iránymutatást ad a tagállamoknak felügyeleti tanulmányaik kidolgozásához.
            
         
               (8)
            
            
               A méhek egészségéről szóló adatok jobb elérhetősége érdekében helyénvaló támogatni a mézelő méhek fogyásáról bizonyos felügyeleti tanulmányokat a tagállamokban.
            
         
               (9)
            
            
               A tagállamokat felkérték, hogy 2011. szeptember 30-ig küldjék el a Bizottságnak az uniós referencialaboratórium technikai dokumentumán alapuló felügyeleti tanulmányaikat.
            
         
               (10)
            
            
               Húsz tagállam elküldte a felügyeleti tanulmányokra irányuló javaslatát. Ezek a javaslatok jelenleg is technikai és pénzügyi értékelés alatt állnak annak megvizsgálására, hogy megfelelnek-e a „Basis for a pilot surveillance project on honey bee colony losses” című technikai dokumentumnak. Az értékelést és a kiválasztási eljárást követően egy bizottsági határozattal meghatározzák a társfinanszírozási arányt (legfeljebb 70 %), valamint az egyes tagállamoknak juttatott hozzájárulás összegét.
            
         
               (11)
            
            
               A felügyeleti tanulmányoknak tartalmazniuk kell a méhészetek telet megelőző, valamint telet követő látogatásának az ellenőrzési eredményeit. A nyár folyamán újabb látogatás van tervbe véve. A tagállamok programjának tervezésétől függően ezért az első látogatás várhatóan még 2012 tele előtt történik, míg a második a következő évben várható. Ezért érdemes megfontolni, hogy ez a határozat 2012. január 1-jétől2013. június 30-ig legyen alkalmazandó.
            
         
               (12)
            
            
               Helyénvaló a tanulmányok uniós finanszírozására 3 750 000 EUR-t elkülöníteni.
            
         
               (13)
            
            
               Ez a határozat az 1605/2002/EK, Euratom rendelet 75. cikkének (2) bekezdése és a 2342/2002/EK, Euratom bizottsági rendelet 90. cikkének értelmében finanszírozási határozat.
            
         
               (14)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   (1)   A mézelőméh-kolóniák fogyása elleni intézkedésekről szóló felügyeleti tanulmányok végrehajtásához a Európai Unió 3 750 000 EUR-val járul hozzá. A hozzájárulás 2012. január 1-jétől2013. június 30-ig alkalmazandó.
   (2)   Az (1) bekezdésben említett, legfeljebb 70 %-os hozzájárulás a következő költségekre korlátozódik:
   
               i.
            
            
               laboratóriumi vizsgálatok elvégzése; és
            
         
               ii.
            
            
               külön személyzet, amely
               
                           —
                        
                        
                           a mintavételt végzi, és
                        
                     
                           —
                        
                        
                           felügyeli a méhészetek és méhkolóniák egészségi állapotát.
                        
                     
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. december 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 248., 2002.9.16., 1. o.
   
      (3)  HL L 357., 2002.12.31., 1. o.
   
      (4)  COM(2010) 714 végleges.
   
      (5)  HL L 29., 2011.2.3., 1. o.